b'\n_START_ARTICLE_\nDani Carvajal\n_START_SECTION_\n\xc5\xbdivljenje in delo\n_START_PARAGRAPH_\nDaniel Carvajal Ramos ( rojen 11. januarja 1992), bolj pogosto znan kot Dani Carvajal, je \xc5\xa1panski profesionalni nogometa\xc5\xa1, ki igra za Real Madrid kot desni bo\xc4\x8dni branilec. Vso svojo profesionalno kariero je igral za Real Madrid, razen ene sezone, ko je igral za nem\xc5\xa1ki klub Bayer Leverkusen v sezoni 2012-13, preden se je prebil v prvo ekipo Reala in osvojil razli\xc4\x8dne doma\xc4\x8de in mednarodne pokale. Leta 2011 je osvojil Evropsko prvenstvo z ekipo U19 in leta 2013 z U21. Za \xc4\x8dlansko ekipo je debitiral leta 2014._NEWLINE_Klubska kariera_NEWLINE_Real Madrid B_NEWLINE_Carvajal je bil rojen v Leganesu, v predmestju Madrida. Pridru\xc5\xbeil se je Realovi mladi akademiji, ko je bil star 10 let in se povzpenjal po lestvici, dokler ni dosegel druge ekipe Real Madrida, Real Madrid Castillia. V njegovi prvi sezoni v Real Madrid Castilli je bil nemudoma uvr\xc5\xa1\xc4\x8den v za\xc4\x8detno enajsterico in nosil je kapetanski trak. V naslednji sezoni se je odrezal \xc5\xa1e bolje (38 tekem, 2 gola, kon\xc4\x8dnica vklju\xc4\x8dena), ko se je B ekipa vrnila v drugo \xc5\xa1pansko ligo po petletni odsotnosti._NEWLINE_Bayer Leverkusen_NEWLINE_Ker ni odigral niti ene tekme za Real, je 11. julija 2012 podpisal petletno pogodbo z nem\xc5\xa1kim klubom Bayer Leverkusen za od\xc5\xa1kodnino 5\xe2\x82\xac milijonov. V svoji pogodbi je imel klavzulo v vi\xc5\xa1ini 6,5\xe2\x82\xac milijonov, \xc4\x8de bi ga Real \xc5\xbeelel odkupiti nazaj po eni sezoni, 7\xe2\x82\xac milijonov po dveh sezonah in pribli\xc5\xbeno 8,5\xe2\x82\xac milijonov po treh sezonah. V Bundesligi je debitiral 1. septembra 2012 pri zmagi doma\xc4\x8dih nad SC Freiburg z 2-0. Hkrati je bil imenovan v ekipo tedna. Svoj prvi gol za ekipo je dosegel 25. novembra , ko je zadel za 2-1 pri doma\xc4\x8di zmagi nad TSG 1899 Hoffenheim. Izbran je bil med tri najbolj\xc5\xa1e desne bo\xc4\x8dne branilce po koncu njegove prve in hkrati zadnje sezone. Skupaj z njim sta bila \xc5\xa1e Phillip Lahm in Atsuto Uchida. Prejel je 16% vseh glasov od svojih navija\xc4\x8dev._NEWLINE_Real Madrid_NEWLINE_13. junija 2013 je Real Madrid izkoristil klavzulo v njegovi pogodbi in Carvajal je postal prva okrepitev Reala v sezoni 2013-2014 za domnevno od\xc5\xa1kodnino 6,5\xe2\x82\xac milijonov. Bayernov predsednik Rudi V\xc3\xb6ller je to potrdil z izjavo:\xe2\x80\x9e Real Madrid je opazil odli\xc4\x8dne predstave Dania v tej sezoni in bilo je samo vpra\xc5\xa1anje \xc4\x8dasa kdaj bodo izkoristili klavzulo v pogodbi. \xe2\x80\x9c Na predstavitveni konferenci je spregovoril o sre\xc4\x8di s tem, da se je vrnil, zahvalil se je predsedniku kluba, navija\xc4\x8dem in klubu. V La Ligi je debitiral 18. avgusta 2013 v 2-1 doma\xc4\x8di zmagi nad Real Betisom. Mesec pozneje je odigral prvo tekmo lige prvakov proti Galatasarayu v skupinskem delu. Odigral je vseh 90 minut in ekipa je zmagala z 6-1. V prvi sezoni je odigral 45 tekem in zadel dvakrat v La ligi proti Rayo Vallecano in CA Osasuna. Vseh 120 minut je odigral v finalu lige prvakov, 4-1 za Real proti Atl\xc3\xa9tico Madrid. Leta 2014 je z ekipo osvojil UEFA Super pokal, ko so premagali rojake Sevillo FC in v istem letu je z ekipo osvojil Svetovno klubsko prvenstvo, ko so premagali argentinsko mo\xc5\xa1tvo San Lorenzo de Almagro. V letu 2015 je v polfinalu lige prvakov v prvem krogu v kazenskem prostoru storil prekr\xc5\xa1ek nad Carlosom Tevezom. Tevez je prevzel odgovornost in enajstmetrovko spremenil v drugi zadetek za Juventus F.C. Zmagali so z 2-1._NEWLINE_Mednarodna kariera_NEWLINE_Leta 2013 na UEFA Evropskem U21 prvenstvu je bil Carvajal zamenjava za Barceloninega igralca Martina Montoya. Igral je skupinskem delu proti Nizozemski in \xc5\xa0panija je zmagala 3-0. \xc5\xa0panija je osvojila ta turnir. Vicente del Bosque ga je uvrstil v za\xc4\x8dasno 30 \xc4\x8dlansko ekipo za Svetovno prvenstvo 2014. Vsi Realovi in Atleticovi igralci so bili opro\xc5\xa1\xc4\x8deni z ogrevalno tekmo z Bolivijo 30. maja 2014 zaradi finala lige prvakov. Z liste je bil umaknjen naslednji dan. 29. avgusta 2014 je bil vpoklican v reprezentanco prvikrat, proti Franciji in Makedoniji. Za \xc5\xa0panijo je debitiral 4. septembra 2014 proti Makedoniji. \xc5\xa0panija je prijateljsko temo izgubila z 1-0. Odigral je celo tekmo.'